ଲିଲିଙ୍କ ରେକର୍ଡ ଭାଙ୍ଗିଲେ ଅଶ୍ୱିନ\nନାଗପୁର, ୨୭।୧୧(ପି.ଟି.)- ଭାରତୀୟ ଅଫ୍ ସ୍ପିନର ରବିଚନ୍ଦ୍ରନ ଅଶ୍ୱିନ ସୋମବାର ଅଷ୍ଟ୍ରେଲି\nଲିଲିଙ୍କ ରେକର୍ଡ ଭାଙ୍ଗିଲେ ଅଶ୍ୱିନ\t November 27th, 00:00 AM November 27th, 00:00 AM\nନାଗପୁର, ୨୭।୧୧(ପି.ଟି.)- ଭାରତୀୟ ଅଫ୍ ସ୍ପିନର ରବିଚନ୍ଦ୍ରନ ଅଶ୍ୱିନ ସୋମବାର ଅଷ୍ଟ୍ରେଲିଆର ଲିଜେଣ୍ଡ ଦ୍ରୁତ ବୋଲର ଡେନିସ୍ ଲିଲିଙ୍କ ରେକର୍ଡ ଭଙ୍ଗ କରିଛନ୍ତି। ଏଠାରେ ଚାଲିଥିବା ଶ୍ରୀଲଙ୍କା ବିପକ୍ଷ ୨ୟ ଟେଷ୍ଟରେ ସେ ନିଜ ଟେଷ୍ଟ କ୍ୟାରିୟରର ୩୦୦ତମ ଉଇକେଟ ନେଇଛନ୍ତି। ସେ ଦ୍ରୁତତମ ବୋଲର ଭାବେ ମାତ୍ର ୫୪ଟି ଟେଷ୍ଟରେ ଏହି ମାଇଲଷ୍ଟୋନକୁ ସ୍ପର୍ଶ କରିଛନ୍ତି। ପୂର୍ବରୁ ଏହି ରେକର୍ଡ ଲିଲିଙ୍କ ନାମରେ ଥିଲା। ଲିଲି ନିଜ କ୍ୟାରିୟରର ୫୬ତମ ଟେଷ୍ଟରେ ଏହି ସଫଳତା ପାଇଥିଲେ। ସେହିଭଳି ଶ୍ରୀଲଙ୍କା କିମ୍ବଦନ୍ତୀ ସ୍ପିନର ମୁଥିଆ ମୁରଲୀଧରନ ୫୮ତମ ଟେଷ୍ଟରେ ଏହି ସଫଳତା ପାଇଥିବା ବେଳେ ରିଚାର୍ଡ ହାଡଲି, ମାଲକୋଲ୍ମ ମାର୍ଶଲ ଓ ଡେଲ ଷ୍ଟେନଙ୍କୁ ୬୧ତମ ଟେଷ୍ଟ ପର୍ଯ୍ୟନ୍ତ ଅପେକ୍ଷା କରିବାକୁ ପଡ଼ିଥିଲା। ଅନ୍ୟପକ୍ଷରେ ଅଶ୍ୱିନ ୫ମ ଭାରତୀୟ ବୋଲର ଭାବେ ୩୦୦ ଉଇକେଟ ପୂରଣ କରିଛନ୍ତି। ତାଙ୍କ ପୂର୍ବରୁ ଅନୀଲ କୁମ୍ବଲେ (୬୧୯), କପିଳ ଦେବ (୪୩୪), ହରଭଜନ ସିଂ (୪୧୭) ଓ ଜାହିର ଖାନ (୩୧୧) ଏହି ସଫଳତା ପାଇଥିଲେ। "ଆହୁରି ୩୦୦ ଉଇକେଟ ନେବା ପାଇଁ ଆଶା ରଖିଛି। ଏବେ ପର୍ଯ୍ୟନ୍ତ ମୁଁ ମାତ୍ର ୫୦ଟି ଟେଷ୍ଟ ଖେଳିଛି। ସ୍ପିନ ବୋଲିଂ କରିବା ସହଜ ନୁହେଁ। କାରଣ ସ୍ପିନ ବୋଲରଙ୍କୁ ପେସରଙ୍କ ଅପେକ୍ଷା ଅଧିକ ଓଭର ବୋଲିଂ କରିବାକୁ ପଡ଼ିଥାଏ। ନିକଟରେ ମୋତେ ଆବଶ୍ୟକ ଥିବା ବିଶ୍ରାମ ମିଳିଛି। ଏଥିଯୋଗୁ ମୁଁ ପୂର୍ବପେକ୍ଷା ଆହୁରି ଫିଟ୍ ଅଛି। ଏବେ ମୁଁ ଆହୁରି ବିକଳ୍ପ ବୋଲିଂ କରିବା ପାଇଁ ଅଭ୍ୟାସ କରୁଛି" ବୋଲି ଅଶ୍ୱିନ କହିଛନ୍ତି। ଉଲ୍ଲେଖଥାଉ କି, ଶ୍ରୀଲଙ୍କା ଦଳର ୨ୟ ଇନିଂସ୍ ବ୍ୟାଟିଂ ଆରମ୍ଭ ବେଳେ ଅଶ୍ୱିନ ୩୦୦ ଉଇକେଟ ପୂରଣ କରିବା ପାଇଁ ୪ଟି ଉଇକେଟର ଆବଶ୍ୟକତା ଥିଲା। ସେ ଲାହିରୁ ଗାମେଜଙ୍କୁ ଆଉଟ୍ କରି ଏହି ମାଇଲଖୁୂଣ୍ଟ ସ୍ପର୍ଶ କରିଛନ୍ତି।
